Lejer du også privaten ud via Airbnb, er der al mulig grund til at få styr på skatten.

Regeringen og en række forligs-partier er tæt på at lande en aftale, der på samme tid skærper den kommunale skattekontrol, og indfører et nyt, fælles fradrag for alle de boligtyper, der bliver lejet ud via den verdensomspændende udlejningsportal.

Med aftalen kan alle Airbnb-værter i fremtiden højest tjene 28.000 kroner skattefrit om året, og det gælder uanset om det er en lejebolig, en ejerbolig eller en andelsbolig, der bliver lejet ud.